CELEX: 32014D0396
Language: hr
Date: 2014-06-24 00:00:00
Title: 2014/396/EU: Provedbena odluka Komisije оd 24. lipnja 2014. o odobravanju stavljanja na tržište pekarskog kvasca podvrgnutog UV zračenju ( Saccharomyces cerevisiae ) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2014) 4114)

26.6.2014   
            
            
               HR
            
            
               Službeni list Europske unije
            
            
               L 186/108
            
         PROVEDBENA ODLUKA KOMISIJE
   оd 24. lipnja 2014.
   o odobravanju stavljanja na tržište pekarskog kvasca podvrgnutog UV zračenju (Saccharomyces cerevisiae) kao novog sastojka hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2014) 4114)
      
   
   (Vjerodostojan je samo tekst na francuskom jeziku)
   
      (2014/396/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Dana 4. svibnja 2012. trgovačko društvo Lallemand SAS podnijelo je zahtjev nadležnim tijelima Ujedinjene Kraljevine za stavljanje na tržište pekarskog kvasca podvrgnutog UV zračenju (Saccharomyces cerevisiae) kao novog sastojka hrane. Pekarski kvasac podvrgnut UV zračenju namijenjen je uporabi tijekom proizvodnje kruha, peciva i finih pekarskih proizvoda od dizanog tijesta i u dodacima prehrani.
            
         
               (2)
            
            
               Dana 31. kolovoza 2012. nadležno tijelo za procjenu hrane u Ujedinjenoj Kraljevini izdalo je izvješće o početnoj procjeni. U tom je izvješću zaključeno da pekarski kvasac podvrgnut UV zračenju ispunjava kriterije za novu hranu utvrđene člankom 3. stavkom 1. Uredbe (EZ) br. 258/97.
            
         
               (3)
            
            
               Dana 11. rujna 2012. Komisija je izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uložene su obrazložene primjedbe.
            
         
               (5)
            
            
               Dana 14. travnja 2013. Komisija se obratila Europskoj agenciji za sigurnost hrane (EFSA) sa zahtjevom za provođenje dodatne procjene pekarskog kvasca podvrgnutog UV zračenju kao sastojka nove hrane u skladu s Uredbom (EZ) br. 258/97.
            
         
               (6)
            
            
               Dana 12. prosinca 2013. EFSA je u svojem „Znanstvenom mišljenju o sigurnosti pekarskog kvasca podvrgnutog UV zračenju i obogaćenog vitaminom D” (2) zaključila da je pekarski kvasac podvrgnut UV zračenju s povećanim sadržajem vitamina D2 siguran u predviđenim uvjetima uporabe.
            
         
               (7)
            
            
               Stoga je znanstveno mišljenje izvor dovoljnih informacija na temelju kojih se može utvrditi da je pekarski kvasac podvrgnut UV zračenju kao sastojak nove hrane u skladu s kriterijima utvrđenima člankom 3. stavkom 1. Uredbe (EZ) br. 258/97.
            
         
               (8)
            
            
               Direktivom 2002/46/EZ Europskog parlamenta i Vijeća (3) i Uredbom (EZ) br. 1925/2006 Europskog parlamenta i Vijeća (4) utvrđuju se posebne odredbe za upotrebu vitamina i minerala, ako su dodani hrani i dodacima prehrani. Ne dovodeći u pitanje zahtjeve tih posebnih odredbi potrebno je odobriti uporabu pekarskog kvasca podvrgnutog UV zračenju.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Pekarski kvasac podvrgnut UV zračenju, kako je navedeno u Prilogu I., može se staviti na tržište u Uniji kao novi sastojak hrane za određenu upotrebu i u najvećim dopuštenim razinama kako je utvrđeno u Prilogu II., ne dovodeći u pitanje Direktivu 2002/46/EZ i Uredbu (EZ) br. 1925/2006.
   Članak 2.
   Oznaka pekarskog kvasca podvrgnutog UV zračenju koji se ovom Odlukom odobrava za uporabu na etiketi hrane koja ga sadržava jest „vitamin D kvasac” ili „vitamin D2 kvasac”.
   Članak 3.
   Ova je Odluka upućena trgovačkom društvu Lallemand SAS, 19 Rue des Briquetiers BP59, 31702 Blagnac Cedex, Francuska.
   
      Sastavljeno u Bruxellesu 24. lipnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  EFSA Journal 2014.; 12(1):3520.
   
      (3)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
   
      (4)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL L 404, 30.12.2006., str. 26.).
   
      PRILOG I.
      SPECIFIKACIJA PEKARSKOG KVASCA PODVRGNUTOG UV ZRAČENJU
      
         
            Definicija
         : Pekarski kvasac (Saccharomyces cerevisiae) podvrgava se UV zračenju kako bi se potaknulo preoblikovanje ergosterola u vitamin D2 (ergokalciferol). Saržaj vitamina D2 u koncentratu kvasca varira od 1 800 000 – 3 500 000 IU vitamina D/100g (450–875 μg/g).
      
         
            Opis
         : sipka zrnca boje kože
      
         
            Vitamin D2
            
         : 
      
                  Kemijski naziv
               
               
                  (5Z,7E,22E)-3S-9,10-sekoergosta-5,7,10(19),22-tetraen-3-ol
               
            
                  Sinonim
               
               
                  Ergokalciferol
               
            
                  CAS br.
               
               
                  50-14-6
               
            
                  Molekulska masa
               
               
                  396,65 g/mol
               
            
         
            Mikrobiološki kriteriji koncentrata kvasca
         : 
      
                  Koliformi
               
               
                  Najviše 1 000/g
               
            
                  
                     Escherichia coli
                  
               
               
                  Najviše 10/g
               
            
                  Salmonella spp.
               
               
                  Odsutna u 25 g
               
            
   
      PRILOG II.
      ODOBRENE UPORABE PEKARSKOG KVASCA PODVRGNUTOG UV ZRAČENJU
      
                  Kategorija hrane
               
               
                  Najviša dopuštena razina upotrebe
               
            
                  Kruh i pecivo od dizanog tijesta
               
               
                  5 μg vitamina D2/100 g gotovog proizvoda
               
            
                  Fini pekarski proizvodi od dizanog tijesta
               
               
                  5 μg vitamina D2/100 g gotovog proizvoda
               
            
                  Dodatci prehrani
               
               
                  5 μg vitamina D2/dnevno